Uredba Sveta (ES) št. 724/2001

z dne 4. aprila 2001

o spremembi Uredbe (ES) št. 850/98 za ohranjanje ribolovnih virov s tehničnimi ukrepi za varovanje nedoraslih morskih organizmov

SVET EVROPSKE SKUPNOSTI JE –

ob upoštevanju Pogodbe o ustanovitvi Evropske skupnosti in zlasti člena 37 pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Za učinkovito izvajanje različnih vrst ribolovnih aktivnosti in za ohranjevanje ribolovnih virov je treba pojasniti ali popraviti nekatere pogoje v Uredbi (ES) št. 850/98 [4].

(2) Uredbo (ES) št. 850/98 je treba ustrezno spremeniti –

SPREJEL NASLEDNJO UREDBO:

Člen 1

Uredba (ES) št. 850/98 se spremeni, kot sledi:

1. člen 4(4)(b) se nadomesti z:

"(b) Za vsako ribolovno potovanje, med katerim se uporabljajo samo vlečne mreže z enim razponom velikosti mrežnega očesa, se iztovarjanja prepovejo, kadarkoli ulov, ujet v regijah ali na zemljepisnih območjih, navedenih v Prilogah I do V, in obdržan na krovu, ni skladen z odgovarjajočimi pogoji iz ustrezne priloge.";

2. člen 5(5) se črta;

3. člen 6(1)(a) se nadomesti z:

"1. (a) Prepovedano je prevažanje na krovu ali uporaba katere koli pridnene vlečne mreže, danske potegalke ali podobne vlečne mreže, ki ima več kakor 100 očes v katerem koli obsegu vreče v ožjem pomenu, brez spojnic in prikrajkov. Ta določba se uporablja za pridnene vlečne mreže, danske potegalke ali podobne vlečne mreže, katerih velikost mrežnega očesa je med 90 do 119 milimetrov.";

4. v členu 7

(a) se odstavek 4 nadomesti z:

"4. Ne glede na odstavek 1(a) je katera koli pridnena vlečna mreža, danska potegalka ali podobna vlečna mreža, katere velikost mrežnega očesa je od 70 do 79 milimetrov, opremljena s ploskvijo s kvadratnimi mrežnimi očesi, ki ima velikost mrežnega očesa 80 milimetrov ali več.";

(b) naslednje besedilo se doda na konec odstavka 5:

"ali z mrežo z izločevalno rešetko, katere uporaba je določena v skladu s pogoji iz člena 46.";

5. člen 10 se nadomesti z:

"Člen 10

Strgače so izvzete iz določb člena 4. Vendar je med katerim koli potovanjem, kadar so strgače na krovu, prepovedano

(a) pretovarjati morske organizme in

(b) obdržati na krovu ali iztovoriti katero koli količino morskih organizmov, razen če vsaj 95 % teže morskih organizmov ne predstavljajo školjke.";

6. člen 18(4) se nadomesti z:

"4. (a) Za ulov velikih rakovic, ulovljenih z vršami ali košarami, lahko največ 1 % teže skupnega ulova velikih rakovic ali delov rakovic, obdržanih na krovu med katerim koli ribolovnim potovanjem ali iztovorjenih na koncu katerega koli ribolovnega potovanja, sestoji iz odlomljenih klešč rakovic.

(b) Za ulov velikih rakovic, ulovljenih s katerim koli drugim ribolovnim orodjem, kot so vrše ali košare, se lahko na krovu obdrži največ 75 kg odlomljenih klešč rakovic v katerem koli trenutku med ribolovnim potovanjem ali se lahko iztovori na koncu ribolovnega potovanja.";

7. v členu 22(3) se črta zadnji pododstavek;

8. v členu 28:

(a) se odstavek 1(a) nadomesti z:

"(a) od 1. oktobra do 31. januarja naslednjega leta, znotraj zemljepisnega območja, omejenega s črto, ki zaporedno veže naslednje koordinate:

- zemljepisna širina 43° 46,5′ S, zemljepisna dolžina 7° 54,4′ Z,

- zemljepisna širina 44° 1,5′ S, zemljepisna dolžina 7° 54,4′ Z,

- zemljepisna širina 43° 25′ S, zemljepisna dolžina 9° 12′ Z,

- zemljepisna širina 43° 10′ S, zemljepisna dolžina 9° 12′ Z;"

(b) odstavek 1(b) se črta;

9. naslov člena 29 se nadomesti z "Pogoji, ki se uporabljajo v glavnem območju odraščanja morske plošče";

10. Priloga VI se nadomesti z besedilom v Prilogi I k tej uredbi;

11. v Prilogi X:

(a) točka 1 se nadomesti z:

"1. Kombinacija velikosti mrežnega očesa: 16 do 31 mm + ≥ 100 mm

Ulov, obdržan na krovu, sestoji iz vsaj 20 % katere koli mešanice kozic (Pandalus montagui, Crangon spp. in Palaemon spp.).";

(b) točka 4 se nadomesti z:

"4. Kombinacija velikosti mrežnega očesa: 80 do 99 mm + ≥ 100 mm

Ulov, obdržan na krovu, sestoji iz vsaj 45 % katere koli mešanice tistih morskih organizmov, navedenih v Prilogi I, ki so ciljne vrste za velikosti mrežnih očes med 80 in 99 mm.";

12. v Prilogi XII:

- najmanjša velikost morske plošče (Pleuronectes platessa) v regijah 1 do 5, razen Skagerraka in Kattegata, je 27 cm,

- opomba pod črto je povezana s sklicem na najmanjšo velikost 15 cm za šura (

Trachurus

spp.) v regijah 1 do 5, razen Skagerraka in Kattegata, in se glasi:

"Za pisanega šura (Trachurus picturatus), ujetega v sosednih vodah Azorskih otokov in pod suverenostjo ali pristojnostjo Portugalske, se ne uporablja najmanjša velikost.",

- vnos ovalne koritnice (Spisula solidissima) se nadomesti z "ovalne koritnice (Spisula solida)" in

- najmanjša velikost raroga (Palinurus spp.) v regijah 1 do 5, razen Skagerraka in Kattegata, je 95 mm,

- za vrsto velika rakovica (Cancer pagurus) se vnos "razdelki IVb, c ICES južno od 56° S: 115 mm" nadomesti z "razdelki IVb, c ICES južno od 56° S: 130 mm, razen za območje, ki je omejeno s točko na 53°28′ 22″S, 0°09′ 24″ V na obali Anglije, ravno črto, ki povezuje to točko s 53°28′ 22″ S, 0°22′ 24″ V, 6-miljsko mejo Združenega kraljestva in ravno črto, ki povezuje točko na 51°54′ 06″ S, 1°30′ 30″ V s točko na obali Anglije na 51°55′ 48″ S, 1°17′ 00″ V, kjer je najmanjša velikost iztovarjanja 115 mm";

13. v Prilogi XIII:

- v točki 3 se besedi "ali rarog" brišeta,

- doda se nova točka:

"8. Velikost raroga se meri, kakor je prikazano na sliki 7, kot dolžino koša od vrha čelne kosti (rostruma) do razpolovišča zadnjega roba koša.",

- slika v Prilogi II k tej uredbi se vstavi kot slika 7.

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 4. aprila 2001

Za Svet

Predsednik

B. Rosengren

[1] UL C 365 E, 19.12.2000, str. 264.

[2] Mnenje z dne 1. marca 2001 (še ni objavljeno v Uradnem listu).

[3] Mnenje z dne 20. decembra 2000 (še ni objavljeno v Uradnem listu).

[4] UL L 125, 27.4.1998, str. 1. Uredba, kakor je bila nazadnje spremenjena z Uredbo (ES) št. 1298/2000 (UL L 148, 22.6.2000, str. 1).

--------------------------------------------------

PRILOGA I

PRILOGA VI

PRITRJENA ORODJA: Regiji 1 in 2

Vrste | mrežno oko |

10-30 mm | 50-70 mm | 90-99 mm | 100-119 mm | 120-219 mm | ≥ 220 mm |

Sardela (Sardina pilchardus) | * | * | * | * | * | * |

Jegulja (Anguilla anguilla) | * | * | * | * | * | * |

Papalina (Sprattus sprattus) | * | * | * | * | * | * |

Šur (Trachurus spp.) | | * | * | * | * | * |

Sled (Clupea harengus) | | * | * | * | * | * |

Skuša (Scomber spp.) | | * | * | * | * | * |

Bradači (Mullidae) | | * | * | * | * | * |

Igle (Belone spp.) | | * | * | * | * | * |

Brancin (Dicentrarchus labrax) | | | * | * | * | * |

Ciplji (Mugilidae) | | | * | * | * | * |

Morska mačka (Scyliorhinus canicula) | | | * | * | * | * |

Limanda (Limanda limanda) | | | * | * | * | * |

Vahnja (Melanogrammus aeglefinus) | | | | * | * | * |

Mol (Merlangius merlangus) | | | * | * | * | * |

Iverka (Platichthys flesus) | | | * | * | * | * |

Morski list (Solea vulgaris) | | | * | * | * | * |

Morske plošče (Pleuronectes platessa) | | | | * | * | * |

Sipa (Sepia officinalis) | | | | * | * | * |

Trska (Gadus morhua) | | | | | * | * |

Polak (Pollachius pollachius) | | | | | * | * |

Leng (Molva molva) | | | | | * | * |

Saj (Pollachius virens) | | | | | * | * |

Oslič (Merluccius merluccius) | | | | | * | * |

Trnež (Squalus acanthias) | | | | | * | * |

Morska mačka (Scyliorhinus stellaris) | | | | | * | * |

Krilati rombi (Lepidorhombus spp.) | | | | | * | * |

Bradavičarica (Cyclopterus lumpus) | | | | | * | * |

Vsi ostali morski organizmi | | | | | | * |

--------------------------------------------------

PRILOGA II

+++++ TIFF +++++

--------------------------------------------------